**Резидентура** – клиникалық мамандықтар бойынша жоғары оқу орнынан кейінгі тереңдетілген медициналық білім алу нысаны.

Резидентурада мамандарды даярлау денсаулық сақтау салаларын білікті кадрлармен қамтамасыз ету мақсатында жүзеге асырылады. Резидентурада даярлауға арналған Мемлекеттік білім беру тапсырысы Қазақстан Республикасы Үкіметінің қаулысымен бекітіледі және мамандандырылған (бағдарламалық) аккредиттеуден өткен мамандықтар бойынша жоғары оқу орнынан кейінгі кәсіптік оқытудың білім беру бағдарламаларын жүзеге асыратын білім беру және ғылым ұйымдарында орналастырылады.

**РЕЗИДЕНТУРАҒА ҚАБЫЛДАУ ЖӘНЕ РЕЗИДЕНТУРАДА БІЛІМ АЛУ**

Резидентураға қабылдау Қазақстан Республикасы Білім және ғылым министрінің 2018 жылғы 31 қазанлағы № 600 бұйрығымен бекітілген Жоғары оқу орнынан кейінгі білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидалары негізінде жүзеге асырылады.

Жоғары медициналық білімі бар, емтихан сынақтарын сәтті тапсырған және конкурс бойынша өткен адамдар резидентураға қабылдануға құқылы. Резидентурада білім алу негізгі жұмыс орнынан шығу арқылы жүзеге асырылады.

«А.Н. Сызғанов ат. ҰҒХО» АҚ-да мынадай резидентура мамандықтары бойынша білім беру жүзеге асырылады:

1. Жалпы хирургия
2. Анестезиология және реаниматология, оның ішінде балалар анестезиологиясы және реаниматологиясы
3. Кардиохирургия, оның ішінде балалар кардиохирургиясы
4. Ангиохирургия
5. Пластикалық хирургия
6. Сәулелі диагностика.

Таңдалған мамандық бойынша оқуды аяқтаған түлекке біліктілік тағайындалғаны туралы сертификат және өздігінен практикалық қызмет етуге рұқсаты бар резидентураны бітіргені туралы куәлік беріледі. Түлектер үш жылдық еңбек өтілі болған жағдайда докторантурада әрі қарай оқуды жалғастыруға құқылы.

"А.Н. Сызғанов атындағы ҰҒХО" АҚ мына мекенжайда орналасқан: индексі 050004, Алматы қ. Желтоқсан көшесі, 62, Мақатаев к. және Мәметова к. аралығында

**Барлық мәселелер бойынша осы телефон нөмірлеріне хабарласуларыңызға болады**:

Жұмыс телефоны: +7 (727) 279 99 12

**Электрондық мекенжай**: nnpost.edu@gmail.com